U skladu sa članom 39. Zakona o principima lokalne samouprave Federacije Bosne i Hercegovine (“Službene novine Federacije Bosne i Hercegovine” broj 49/06 i br. 51/09) i članom 69 Statuta Općine Stari Grad Sarajevo („Službene novine Kantona Sarajevo“ broj 20/13-Prečišćeni tekst), Općinski načelnik Općine Stari Grad Sarajevo donosi

**PRAVILNIK**

**o načinu raspodjele finansijskih sredstava iz Budžeta Općine Stari Grad Sarajevo medijskim subjektima**

**I OPĆE ODREDBE**

**Član 1.**

(1) Ovim Pravilnikom se utvrđuju uslovi, kriteriji i način raspodjele finansijskih sredstava iz Budžeta Općine Stari Grad Sarajevo, namijenjenih za uslugu javnog oglašavanja putem medijskih subjekata s područja Kantona Sarajevo koji pružaju audio-vizuelne medijske ili radijsko-medijske usluge.

(2) Za svaku kalendarsku godinu, nakon usvajanja Budžeta Općine Stari Grad, Općinski načelnik donosi Program utroška sredstava utvrđenih na poziciji „Usluge javnog oglašavanja”, u kojem je razrađeno u kojem iznosu se raspoređuju sredstva na audio-vizuelne medijske ili radijsko-medijske usluge.

(3) Za svaku kalendarsku godinu, nakon usvajanja Budžeta Općine Stari Grad i Programa utroška sredstava utvrđenih na poziciji „Usluge javnog oglašavanja” Općinski načelnik putem nadležne Službe za odnose s javnošću i informacioni sistem objavljuje Javni poziv za raspodjelu finansijskih sredstava iz Budžeta Općine Stari Grad Sarajevo za tekuću godinu za uslugu javnog oglašavanja putem medijskih subjekata s područja Kantona Sarajevo.

(4) Nakon provedenog Javnog poziva iz stava 3 ovog člana, a na prijedlog Komisije, Općinski načelnik zaključuje ugovore sa izabranim medijskim subjektima.

**II USLOVI I KRITERIJI ZA RASPODJELU SREDSTAVA**

**Član 2.**

Pravo učešća u raspodjeli sredstava, iz člana 1. ovog Pravilnika, imaju poslovni subjekti registrovani kao pravna ili fizička lica koji obavljaju medijsku djelatnost, odnosno proizvode i distribuiraju program putem različitih tehnoloških platformi –radija, televizije i interneta, odnosno pružaju audio-vizuelne medijske ili radijsko-medijske usluge (u daljem tekstu: aplikanti), a koji ispunjavaju sljedeće uslove:

a) imaju sjedište i registrovani su na području Kantona Sarajevo

b) imaju izmirene zakonske obaveze po osnovu javnih prihoda

**Član 3.**

1. Proces odabira će se vršiti shodno ukupnom broju bodova koji aplikanti ostvare, a na osnovu kriterija i bodovanja propisanih ovim Pravilnikom, odnosno Obrascom za ocjenjivanje aplikacija medijskih subjekata koji je sastavni dio ovog Pravilnika.
2. Kriteriji za bodovanje aplikanata, koji ispunjavaju uslove utvrđene u članu 2 ovog Pravilnika, su sljedeći:

- **Operativni kapaciteti** : broj uposlenih i broj medija putem kojih aplikant plasira informacije

- **Plan sadržaja za narednu godinu:** Plan programskih sadržaja za period narednih godinu dana koje će aplikant realizovati o aktivnostima Općinskog načelnika, Općinskog vijeća i Općinskih službi; (broj TV priloga, broj radio priloga/audio zapisa, broj tekstova koji će se objaviti na servisu, broj tekstova koji će se objaviti na portalu); Broj sadržaja (iz Plana programskih sadržaja) koje će aplikant plasirati na društvenim mrežama

**- Izvještavanje u prethodnom periodu (godina dana):** Broj objavljenih tekstova o aktivnostima/realizovanim projektima Općine Stari Grad Sarajevo u prethodnoj godini (broj TV priloga, broj radio priloga/audio zapisa, broj tekstova koji su objavljeni na servisu, broj tekstova koji su objavljeni na portalu)

- **Relevantnost:** broj pratilaca na društvenim mrežama (FB, IG, twitter)

-**Budžet i racionalnost troškova:** Uključena TV produkcija, snimanje, montaža i emitovanje, uključena radio produkcija, snimanje, montaža i emitovanje, portali - prenos sadržaja, servisi - prenos sadržaja

**Član 4**

(1) Minimalan iznos sredstava po jednoj odabranoj aplikaciji je 1.000 KM, a maksimalan 25.000 KM. Visina sredstava za dodjelu će se određivati u skladu sa utvrđenim brojem bodova za aplikaciju prema sljedećoj tabeli, a u skladu sa Programom utroška sredstava utvrđenih na poziciji „Usluge javnog oglašavanja” iz člana 1 ovog Pravilnika:

|  |  |
| --- | --- |
| **Broj bodova** | **Iznos sredstava za dodjelu** |
| **Servisi** | **1.000-2.500** |
| 5-40 | 1.000 |
| 41-80 | 1.000-2000 |
| 81-95 | 2.000-2.500 KM |
| **Radio stanice** | **3.000 – 5.000** |
| 5-40 | 3.000 KM |
| 41-80 | 3.000-4.000 KM |
| 81-105 | 4.000-5.000 KM |
| **Portali** | **5.000 – 8.000** |
| 5-40 | 5.000 KM |
| 41-80 | 5.000-6.000 KM |
| 81-100 | 6.000-8.000 KM |
| **TV stanice** | **10.000 – 25.000** |
| 5-40 | 10.000 KM |
| 41-80 | 10.000-17.000 KM |
| 81-120 | 17.000-25.000 KM |

(2) Ukupan broj aplikanata koji ispunjavaju uslove prema ovom Pravilniku, a kojima će biti dodijeljena sredstva, bit će utvrđen Javnim pozivom za svaku godinu posebno, shodno raspoloživim sredstvima u budžetu za tu godinu odnosno Programu utroška sredstava utvrđenih na poziciji „Usluge javnog oglašavanja”, a prema redoslijedu na rang listi, odnosno ostvarenom ukupnom broju bodova.

(3) Javnim pozivom za svaku godinu će se utvrditi ukupan broj TV stanica, radio stanica, portala i novinskih agencija kojima će biti dodjeljivana sredstva, a u skladu sa stavom 2 ovog člana.

**III POSTUPAK DODJELE SREDSTAVA**

**Član 5.**

Postupak za raspoređivanje sredstava, iz člana 1. ovog Pravilnika, provodi se putem Javnog poziva koji objavljuje nadležna Služba. Javni poziv ostaje otvoren 15 (petnaest) dana od dana objavljivanja u jednom dnevnom listu i na zvaničnoj web stranici Općine Stari Grad Sarajevo (www.starigrad.ba).

**Član 6.**

U postupku prijave na Javni poziv aplikanti su dužni popuniti prijavni obrazac koji je sastavni dio Javnog poziva. Uz popunjen prijavni obrazac aplikanti su dužni dostaviti sljedeće dokumente (originale ili ovjerene kopije):

1. Rješenje o registraciji

2. Identifikacioni broj

3. Zvaničan dokument banke o otvaranju transakcijskog računa aplikanta

4. Uvjerenje o izmirenim obavezama prema javnim prihodima (original ili ovjerena kopija iz Porezne uprave, ne starije od 30 dana)

5. Završni godišnji finansijski izvještaj za prethodnu godinu (bilans stanja i bilans uspjeha) za pravna lica ili godišnju prijavu poreza na dohodak za fizička lica

6. Dokaz iz Porezne uprave o broju uposlenih ili izjavu vlasnika medija o broju uposlenika

7. Plan programskih sadržaja praćenja aktivnosti Općine Stari Grad Sarajevo/Općinskog načelnika/Općinskog vijeća za period od godinu dana, s jasno definisanim troškovima

8. Opisni izvještaj o realizovanim uslugama po javnom pozivu ili praćenju aktivnosti Općine Stari Grad Sarajevo/Općinskog načelnika/Općinskog vijeća u prethodnoj godini (uz naveden broj objavljenih tekstova, video priloga, radio priloga, gostovanja/intervjua)

9. Kraći opis medija (vrsta, način rada, broj medija putem kojih se plasiraju informacije i broj pratilaca na društvenim mrežama Facebook, Instagram i Twitter)

10. Relevantan dokaz o rezultatima ispitivanja uticaja medija (gledanost/slušanost/čitanost/ posjećenost) u prethodnoj godini (nije eliminatoran uslov, ali je relevantan)

**Član 7**.

(1) Prijave na Javni poziv sa traženom dokumentacijom i ispunjenim Prijavnim obrascem podnose se u zatvorenoj koverti sa čitko ispisanim nazivom medija, adresom i brojem telefona, te naznakom ''Prijava na Javni pozivo načinu raspodjele finansijskih sredstava iz Budžeta Općine Stari Grad Sarajevo medijskim subjektima”**.** Svi podaci moraju biti čitko popunjeni bez ispravki.

(2) Prijave na Javni poziv predaju se putem pošte ili putem protokola Općine (Šalter sala, šalter broj 4). Prijave na Javni poziv, koje se predaju putem protokola Općine, evidentiraju se u skladu sa propisima o kancelarijskom poslovanju. Dan prijema na protokol i dan predaje prijave na poštu smatraju se danom podnošenja prijave na javni poziv.

(3) Nepotpune i neblagovremene prijave se odbacuju i neće se uzeti u razmatranje.

**Član 8.**

1. Prijem, pregled, te ocjenjivanje aplikacija, kao i sačinjavanje liste vrši Komisija za ocjenu i odabir koju rješenjem imenuje Općinski načelnik (u daljem tekstu: Komisija).
2. Komisiju iz stava 1 ovog člana čini predsjednik, dva člana i jedan zamjenski član.
3. Jedan od dva člana Komisije iz stava 2 ovog člana čini predstavnik Općinskog vijeća.
4. Komisija iz stava 1 ovog člana ima sljedeće obaveze i zadatke:

- provjerava blagovremenost svih zaprimljenih prijava

- provjerava ispunjenost uslova iz člana 2. ovog Pravilnika

- provjerava da li je dostavljena sva tražena dokumentacija iz člana 6. Ovog Pravilnika

- nakon što konstatuje da su prijave blagovremene i potpune pristupa bodovanju i

sačinjava rang listu, te dostavlja Općinskom načelniku listu o odabiru korisnika. Lista o odabiru korisnika mora sadržavati aplikante koji su ispunili uslove javnog poziva s naznakom predloženog iznosa, a u skladu sa Programom utroška sredstava utvrđenih na poziciji „Usluge javnog oglašavanja, kao i aplikante koji nisu ispunili uslove javnog poziva s naznakom koji uslov nije ispunjen.

(5) Na osnovu dostavljene rang liste Komisije, Općinski načelnik donosi odluku o izboru aplikanata, kojima se dodjeljuju sredstva za tekuću godinu, uz obavezno uvažavanje sredstava koji su predviđeni Programom utroška sredstava utvrđenih na poziciji „Usluge javnog oglašavanja”, kao i predviđeni broj TV stanica, radio stanica, portala i novinskih agencija predviđenih navedenim programom, te potom sa istima zaključuje ugovore.

(6) Komisija je dužna da vodi zapisnike za sve navedene obaveze i zadatke, te da iste izvrši najkasnije u roku od 15 (petnaest) dana od dana isteka roka javnog poziva.

**Član 9.**

(1) Ugovor sadrži prava, obaveze, odgovornosti, namjenu dodijeljenih sredstava, način doznačavanja finansijskih sredstava, način praćenja namjenskog trošenja sredstava, elemente narativnog i finansijskog izvještavanja kao i rokove za dostavljanje izvještaja.

(2) Dodijeljena sredstva se doznačavaju u skladu s Programom raspodjele sredstava medijskim subjektima i prilivom sredstava u Budžet Općine Stari Grad Sarajevo.

**Član 10.**

Monitoring obaveza po potpisanim ugovorima vrši Služba za odnose s javnošću i informacioni sistem i Služba za finansije.

**Član 11.**

(1) Korisnici sredstava, iz člana 1. ovog Pravilnika, dužni su Službi za odnose s javnošću i informacioni sistem i Službi za finansije dostaviti izvještaj o realizovanim sadržajima, utvrđenim ugovorom, najkasnije 15 dana prije isteka zaključenog ugovora i raspisivanja novog javnog poziva za dodjelu finansijskih sredstava medijskim subjektima.

(2) Izvještaj obavezno sadrži: broj objavljenih sadržaja u izvještajnom periodu (broj video priloga, radio priloga/audio zapisa, broj objavljenih tekstova-linkove), datum i vrijeme objave, broj sadržaja o Općini Stari Grad Sarajevo plasiranih na društvenim mrežama u ugovornom periodu, pečat i potpis ovlaštenog lica kojim se potvrđuje vjerodostojnost dostavljenih podataka.

**Član 12**

Javni poziv za tekuću godinu se raspisuje najkasnije 15 dana prije isteka ugovora zaključenih sa medijskim subjektima s područja Kantona Sarajevo koji pružaju audio-vizuelne medijske ili radijsko-medijske usluge, po prethodnom javnom pozivu.

**IV ZAVRŠNE ODREDBE**

**Član 13.**

Ovaj Pravilnik bit će objavljen na službenoj stranici Općine Stari Grad Sarajevo ww.starigrad.ba i oglasnoj ploči, a stupa na snagu danom donošenja.

U Sarajevu, 07.02.2023. godine **OPĆINSKI NAČELNIK**

Broj: 01-04-4-428/23 **mr. Ibrahim Hadžibajrić**

**OBRAZAC ZA OCJENJIVANJE APLIKACIJA MEDIJSKIH SUBJEKATA**

**Naziv aplikanta:**

**Datum podnošenja prijave:**

|  |  |  |
| --- | --- | --- |
| **Kriteriji za ocjenjivanje** | **Maksimalan broj bodova** | **Bodovi** |
| 1. **Operativni kapaciteti** | **30** |  |
| * 1. Broj uposlenih | 10-30 uposlenih  31-50 uposlenih  51+ | **5 bodova**  **10 bodova**  **15 bodova** |
| * 1. Broj medija putem kojih aplikant plasira informacije | 5 kanala  6-10 kanala  11+ | **5 bodova**  **10 bodova**  **15 bodova** |
| 1. **Plan sadržaja za narednu godinu** | **30** |  |
| * 1. Plan programskih sadržaja za period narednih godinu dana. Broj sadržaja koji će se objaviti: | TV  10-20 TV priloga  21-34 TV priloga  35+  RADIO  50-70 audio zapisa  71-120 audio zapisa  121 +  PORTALI  50-70 tekstova i do 5 audio vizuelnih sadržaja  71-100 tekstova tekstova i do 10 audio vizuelnih sadržaja  101+ tekstova više od 10 audio vizuelnih sadržaja  SERVISI  50-70 tekstova i do 5 audio vizuelnih sadržaja  71-140 tekstova i do 10 audio vizuelnih sadržaja  141+ tekstova i više od 10 audio vizuelnih sadržaja | **5 bodova**  **10 bodova**  **15 bodova**  **5 bodova**  **10 bodova**  **15 bodova**  **5 bodova**  **10 bodova**  **15 bodova**  **5 bodova**  **10 bodova**  **15 bodova** |
| * 1. Procenat gore navedenih sadržaja koji će se plasirati na društvenim mrežama | 30%  30-50%  50-100% | **5 bodova**  **10 bodova**  **15 bodova** |
| 1. **Izvještavanje u prethodnom periodu (godina dana)** | **15** |  |
| * 1. Broj objavljenih tekstova o aktivnostima/realizovanim projektima Općine Stari Grad Sarajevo u prethodnoj godini | PORTALI  50-70 tekstova  71-100 tekstova  101+  SERVISI  50-70 tekstova  71-140 tekstova  141+ | **5 bodova**  **10 bodova**  **15 bodova**  **5 bodova**  **10 bodova**  **15 bodova** |
| * 1. Broj video priloga objavljenih o aktivnostima/realizovanim projektima u prethodnoj godini | TV  10-20 TV priloga  21-30 TV priloga  31+ | **5 bodova**  **10 bodova**  **15 bodova** |
| * 1. Broj audio priloga o aktivnostima/realizovanim projektima Općine Stari Grad Sarajevo u prethodnoj godini | RADIO  50-70 audio zapisa  71-120 audio zapisa  121 + | **5 bodova**  **10 bodova**  **15 bodova** |
| * 1. **Relevantnost** | **15** |  |
| * 1. Broj pratilaca na društvenim mrežama (FB, IG, twitter) | **TV i portali**  FB  10.000-50.000  Instagram  3.000-10.000  Twiter  3.000-10.000  FB  51.000-150.000  Instagram  11.000-20.000  Twitter  11.000-20.000  FB  150.000 +  Instagram  20.000 +  Twitter  20.000 +  **Radio i servisi**  FB  20.000-30.000  Instagram  1.000-5.000  Twitter  1.000-5.000  FB  30.000-50.000  Instagram  5.000-10.000  Twitter  5.000-10.000  FB  50.000 +  Instagram  10.000 +  Twitter  10.000 + | **5 bodova**  **10 bodova**  **15 bodova**  **5 bodova**  **10 bodova**  **15 bodova** |
| 1. **Budžet i racionalnost troškova** |  |  |
| * 1. Troškovi ponuđenih sadržaja jasni, detaljno razloženi i obrazloženi | TV produkcija, snimanje, montaža, emitovanje  Radio produkcija, snimanje, montaža emitovanje  Portali, prenos sadržaja  Servisi, prenossadržaja | **30 bodova**  **15 bodova**  **10 bodova**  **5 bodova** |
| **Ukupan zbir bodova:** | **5-120** |  |